**Atgādinājums par rīcību Krīzes situācijā:**

Lai nodrošinātu izglītojamo un darbinieku tiesības uz dzīvībai un veselībai drošiem apstākļiem izglītības iestādē un tās organizētajos pasākumos, izglītības iestādē jābūt izstrādātiem un redzamās vietās izvietotiem evakuācijas plāniem un informācijai par operatīvo dienestu izsaukšanu. Gan izglītojamiem, gan darbiniekiem jāzina, kurš šī informācija atrodas, kā rīkoties, kāds ir evakuācijas plāns un kā izsaukt operatīvos dienestus.

Izglītības iestādes izglītojamiem, darbiniekiem un vecākiem jāzina, kā rīkoties un pie kā vērsties ārkārtas situācijās, kā arī kādus komunikācijas kanālus izmantot.

Izglītības iestādes iekšējās kārtības noteikumos obligāti jābūt ietvertai arī šādai informācijai:

* izglītojamo uzvedības noteikumiem izglītības iestādē un tās teritorijā;
* evakuācijas plānu un informācijas par operatīvo dienestu izsaukšanu atrašanās izglītības iestādē;
* izglītojamā rīcībai, ja viņš kādas personas darbībā saskata draudus savai vai citu personu drošībai.

Izglītības iestādē jābūt izstrādātiem arī ugunsdrošības noteikumiem un noteikumiem par pirmās palīdzības sniegšanu, kā arī trešo personu uzturēšanās kārtībai izglītības iestādē.

Izglītības iestādes vadītājs:

* organizē izglītojamo un viņu vecāku iepazīstināšanu ar iekšējās kārtības un drošības noteikumiem;
* nodrošina informācijas par operatīvo dienestu izsaukšanu, iekšējās kārtības noteikumu, drošības noteikumu un evakuācijas plāna pieejamību izglītības iestādes darbiniekiem un izglītojamiem;
* atbild par higiēnas prasību, civilās aizsardzības un ugunsdrošības normu ievērošanu izglītības iestādē;
* kontrolē drošības noteikumu ievērošanu izglītības iestādē;
* organizē izglītojošus pasākumus par izglītojamo drošību;
* nekavējoties ziņo attiecīgajām valsts vai pašvaldību institūcijām par iespējamiem katastrofas draudiem;
* katastrofas draudu gadījumā rīkojas saskaņā ar atbildīgo valsts vai pašvaldību institūciju sniegto informāciju un šo institūciju amatpersonu norādījumiem;
* kontrolē šai institūcijai noteikto civilās aizsardzības uzdevumu izpildi.

Rūpējoties par izglītojamo drošību, izglītības iestādes vadītājam aktīvi un regulāri jāsadarbojas ar atbildīgajām valsts un pašvaldības institūcijām, izglītības iestādes dibinātāju un izglītojamo vecākiem.

Ar cieņu

Jānis Aizpors

Izglītības un zinātnes ministrijas

Komunikācijas nodaļas

vadītājs